Agt seuns sterf glo by inisiasieskoleAgt seuns is Woensdag en Donderdag dood nadat hulle glo inisiasieskole in Mpumalanga bygewoon het. Kol. Leonard Hlathi, ŉ polisiewoordvoerder, het Vrydag gesê die seuns was by verskeie skole in die MwaMhlanga- en Verena-omgewing. Ses van die slagoffers is dood nadat hulle in die hospitaal opgeneem is. Twee het glo by die skole gesterf. “Die saak word ondersoek en ŉ nadoodse ondersoek word gedoen om die oorsaak van hulle dood te bepaal,” het Hlathi gesê. Hlathi sê die polisie ondersoek ook of die inisiasieskole geregistreer is.